polyglot-tagger/wikipedia-language-snippets-filtered huggingface dataset:
ఈ గ్రామంలో 2014,సెప్టెంబరు-3, బుధవారం నాడు శ్రీ తిరుపతమ్మ అమ్మవారి కళ్యాణోత్సవాన్ని వైభవంగా నిర్వహించారు. ప్రత్యేక రథంపై శ్రీ తిరుపతమ్మ, గోపయ్యల ఉత్సవ విగ్రహాలను, మక్కపేట మీదుగా గోపినేనిపాలెం గ్రామం వరకు ఊరేగింపుగా తీసికొని వచ్చారు. మేళతాళాలు, భజన బృందాలు, కోలాటాల నడుమ అమ్మవారి రథోత్సవం వైభవంగా సాగినది. మక్కపేటలో భక్తులు పెద్ద సంఖ్యలో ఎదురేగి స్వాగతం పలికినారు. గోపినేనిపాలెంలో ప్రత్యేకంగా ఏర్పాటుచేసిన మండపంపై అమ్మవారి కళ్యాణాన్ని బుధవారం ఉదయం 10 గంటలనుండి 12 గంటల వరకు నిర్వహించారు. వేలాదిమంది భక్తులు విచ్చేసి, అమ్మవారి కళ్యాణాన్ని తిలకించి పులకించారు. విచ్చేసిన భక్తులకు, దేవస్థానం వారి ఆధ్వర్యంలో కుంకుమ, గాజులు, ప్రసాదం అందజేసినారు. అనంతరం స్థానిక జిల్లా పరిషత్తు ఉన్నత పాఠశాల ఆవరణలో భక్తులకు అన్నదాన కార్యక్రమం నిర్వహించారు. సాయంత్రం అమ్మవారిని గ్రామంలో ఊరేగించి, తిరిగి పెనుగంచిప్రోలుకు తీసికొని వచ్చారు.
గోపినేనిపాలెంలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఒకరు పారామెడికల్ సిబ్బందీ ఉన్నారు. సంచార వైద్య శాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ప్రభుత్వ ప్రాథమిక పాఠశాలలు రెండు, ప్రైవేటు ప్రాథమిక పాఠశాల ఒకటి , ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి. సమీప బాలబడి వత్సవాయిలో ఉంది. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల వత్సవాయిలోను, ఇంజనీరింగ్ కళాశాల భీమవరంలోనూ ఉన్నాయి. సమీప వైద్య కళాశాల ఖమ్మంలోను, పాలీటెక్నిక్‌ నందిగామలోను, మేనేజిమెంటు కళాశాల జగ్గయ్యపేటలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం జగ్గయ్యపేటలోను, దివ్యాంగుల ప్రత్యేక పాఠశాల ఖమ్మం లోనూ ఉన్నాయి.
గ్రామంలో వ్యవసాయ పరపతి సంఘం ఉంది. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
బిట్టు వెంకటేశ్వరరావు రచించిన.ఈ సిద్ధాంత గ్రంథానికి 1981కి గాను ఆచార్య నాగార్జున విశ్వవిద్యాలయంలో ఉత్తమ పీహెచ్‌డీ పరిశోధనకు నిర్ణీతమైన తూమాటి దొణప్ప బంగారు పతకాన్ని అందుకున్నారు. పీహెచ్‌డీ పొందాక ఆచార్య వెంకటేశ్వరరావు 1988లో గ్రంథాన్ని ప్రచురించారు.
పల్నాడు ప్రాంతంలో విలసిల్లిన కోలాట కళ గురించి బిట్టు వెంకటేశ్వరరావు రచించిన సిద్ధాంత గ్రంథమిది. రచయిత ఆచార్య నాగార్జున విశ్వవిద్యాలయంలో పీహెచ్‌డీ సాధించే క్రమంలో ఈ పరిశోధన చేసి అనంతరం సిద్ధాంత గ్రంథాన్ని వెలువరించారు
బ్రిటీష్ పరిపాలన కాలంలో దేశంలో వివిధ సంస్థానాలు, రాజ్యాలు సామంతదేశాల్లా ఉండేవి. వాటి అధికారాలు, పన్నుల విధానం కూడా బ్రిటీష్ వారికి ఆ సంస్థానాధీశునితో ఉండె సంధి ఒప్పందాల ఫలితంగా వేర్వేరుగా ఉండేది. ఈ క్రమంలోనే బ్రిటీష్ పాలనలో నేటి తూర్పుగోదావరి జిల్లాలో భాగమైన పెద్దాపురం సంస్థానం చరిత్ర ఈ పుస్తకంలో వివరించారు. వత్సవాయి వంశక్రమం, పెద్దాపురం గెలుచుకోవడం, పాలన, వివిధ మార్పులు వంటివన్నీ ఇందులో వివరించారు. ఆంధ్రదేశంలో ప్రముఖమైన ప్రాంతంలోని సంస్థానం కావడంతో ఈ సంస్థాన చరిత్ర ప్రాధాన్యత సంతరించుకుంటుంది.
శ్రీ రాజా వత్సవాయి చతుర్బుజ తిమ్మరాయ జగపతి బహద్దరు గారు సంస్థాన సంపాదకులు. ఆయన పరిసర ప్రాంతాలలో ఉన్న పాలకులు అందరినీ ఓడించి రాజ్యమును విస్తరింప చేసి పెద్దాపురంలో ఒక కోటను నిర్మించారంట. తిమ్మరాజు గారి తండ్రి శ్రీ వత్సవాయి పేర రాజు గారు, తల్లి గొట్టుముక్కల వారి ఆడపడుచు నారమాంబ గారు.
పెద్దాపుర సంస్థాన చరిత్రము వత్సవాయ రాయజగపతి వర్మ ప్రచురించిన చారిత్రక పుస్తకం. దీనిని మనోరమా ముద్రాక్షరశాల, రాజమహేంద్రవరంలో 1915లో రెండవసారి ముద్రించారు. దీనిలో పెద్దాపుర సంస్థానం యొక్క చరిత్ర విశదీకరించారు.
ఇటీవలే బాల సాహిత్యం వైపు కూడా తమ కలం పదును చూపారు. "ఆధునిక పంచ్ తంత్రం " అనే పేరుతో గ్రంధాన్ని విడుదల చేసారు .ఈ గ్రంథానికి ఇటీవలే పెందోట రాష్ట్రస్థాయి పురస్కారం అందుకున్నారు.వీరు రచించిన ప్రతి రచన ఒక చక్కని గుర్తింపు కలిగి ఉంటుంది అనడానికి వీరు అందుకుంటున్న పురస్కారాలే తార్కాణం.వీరి రచనలపై అనేక మంది ప్రముఖుల ప్రశంసలను పొందారు కాకుంటే ఏదైనా సాధించాలంటే కృషి పట్టుదల ఉండాలని, నేను వాటినే నమ్ముకుంటానని అని ఖచ్చితంగా చెబుతారు కొన్నాళ్ళు ఆకాశవాణి లో ఎఫ్ ఎం లో డి.ఏ.ఓ గా రెండు సంవత్సరాలు పనిచేసారు. సిద్ధార్థ జూనియర్ కాలేజీ లో తెలుగు ప్రొఫెసర్ గా దాదాపు మూడు సంవత్సరాలు , నేటి నిజం డైలీ పేపర్ లో దాదాపు పది సంవత్సరాలు స్టాఫ్ రిపోర్టర్ గాను పనిచేసారు . ఏ పని అయినా తనకు ఇష్టమైన సాహిత్యానికి అడ్డురానంత వరకే అని గట్టిగా చెబుతారు. ఒక నిర్దిష్టమైన జీవితం , ఒక నిబద్దత కలిగిన ప్రవర్తన సమాజానికి ఎంతో అవసరం అని నమ్మే శైలజామిత్ర తెలుగు సాహిత్యానికి మరిన్ని సేవలు చేస్తారని ఆశిద్దాం.
శైలజామిత్ర 1966 జనవరి 15తేదీ చిత్తూరు జిల్లా చిన్నగొట్టిగల్లు గ్రామంలో తెలికిచెర్ల శేషగిరిరావు, అనసూయాదేవి దంపతులకు జన్మించారు. తెలుగు, ఇంగ్లీషు భాషలలో ఎం.ఏ.చదివారు. జర్నలిజంలో స్నాతకోత్తర డిప్లొమా చేసారు. 1997 నుండి విరివిగా రచనలు చేయడం ప్రారంభించారు . వివిధ పత్రికలలో కవితలు, వ్యాసాలు, కథలు, నవలలు ప్రచురించారు . అనువాదం కూడా చేసారు. రాయలసీమ, చిత్తూరు జిల్లా వాస్తవ్యులైన శైలజామిత్ర దాదాపు 30 సంవత్సరాలుగా తెలుగు సాహిత్యానికి ఎనలేని సేవలు చేస్తున్నారు. ముక్కుసూటి దానం, నిజాయితీ పెట్టుబడిగా ఉన్న వీరు తెలుగు సాహిత్యం లో అనేక శిఖరాలను అందుకున్నారు,
తెలుగునాటి ఉత్తర ప్రాంతాల్ని మధ్య యుగాల్లో పాలించిన సామంతరాజు వంశాల్లో పేరెన్నికలిగినది ఎలమంచిలి చాళుక్యులు. వెంగీ చాళుక్యుల వంశము వారు. వీరి ఆశ్రయంలో రచించబడిన ప్రముఖ లక్షణ గ్రంథమే కావ్యాలంకార చూడామణి. ఇదే తెలుగువారికి తెలుగులో అందించబడిన తొలి లక్షణ గ్రంథము.సా.శ. 1377-1407సంవత్సరముల మధ్య పాలించిన సంగీత సాహిత్య ప్రియుడైన విశ్వేశ్వర దేవచక్రవర్తి ప్రేరణచే సాహితీ ఘన రసరత్నాకరం నుండి ఒడగూడ్చి తేబడిన కబ్బపు మణి ఈ చూడామణి. దీనికర్త నియోగి బ్రాహ్మణుడు కౌశిక గొత్రీకుడు, గోవిందా మాత్యుని కుమారుడు అయిన విన్నకోట పెద్దన. ఈతడు తన గ్రంథంలో పూర్వకల్పిత శాస్త్రానుగతియైన స్వతంత్ర రచన అని చెప్పుకొన్నను, దండికావ్యాదర్సయిను, విద్యానాధుని ప్రతాపరుద్రీయం తప్పక మూలముగా గొనియుండును.
ఇందులో గమనించవలసిన మరొక విషయము, చిత్రభాను నామ సంవత్సరమైన సా.శ.1402లో ఎలమంచిలికి ఆరు మైళ్ళ దూరంలో నున్న సర్వసిద్ది వద్ద జరిగిన భీకరయుద్ధము. ఈ యుద్ధమున విశ్వేశ్వరదేవుడు అంధ్రబలాల్ని ఎదురించి నట్లు ఈ కావ్యాలంకార చూడామణిలోను, శాసనాల్లోనూ కూడా వర్ణించబడింది.చూడామణిలో చాలా పద్యాలు విశ్వేశ్వరుని శౌర్యపరాక్రమాల్ని, యుద్ధోద్దతిని పేర్కొనేవే.వీటిలో ముఖ్యమైనవే నలభై పద్యలవరకూ ఉన్నాయి.
విన్నకోట పెద్దన "కావ్యాలంకార చూడామణి"లో ఛందో అంశాలతో బాటుగా, వ్యాకరణ విశేషాలు పలు పేర్కొన బడినవి. బహుళ ప్రచారాన్ని పొందిన వాటిల్లో. కేతన రాసిన ఆంధ్ర భాషా భూషణం, అనంతా మాత్యుని చందో దర్పణం, ముద్దరాజు రామన రాసిన కవిజన సంజీవిని వంటి వాటితో పాటుగా విన్నకోటపెద్దన రాసిన కావ్యాలంకార చూడామణి కూడా ఉంది.
ఈ గ్రంథమును తన ప్రభువునకు అంకిత మిచ్చును.ప్రతాపరుద్రీయము వలనే అన్ని లక్షణములకు ప్రభువునే విషయముగా చేసి లక్షయములను వ్రాసినాడు. విశ్వేశ్వరుని శాసనాల్లో పేర్కొనబడిన సర్వలోకాశ్రయ, రాజనారాయణ, ధరణీ వరాహ, కరవాల భైరవ, రాయగుండ గోపాల మున్నగు బిరుదులు పెద్దన ఈ గ్రంథమున ఆతనికి వాడబడినవి.
విదితా వైద్యా తల్లితండ్రులు ఆమెను ఈ రెండింటిలో ఏదైనా ఎంచుకొమ్మని సలహా ఇచ్చారు. అయినప్పటికీ ఆమె గొంగళి పురుగు గూడు కట్టుకోవడం చూసి అది ఎలా గూడుకట్టుకుంటుంది, అది గూడు కట్టుకోవడానికి ఎంత పొడవైన దారం కావాలి అని ప్రశ్నించినప్పుడు ఆమె తల్లి తండ్రులు ఆమెలో నాలుగేళ్ళ వయసులోనే శాస్త్రవేత్తను చూసారు. ఆమె బాల్యంలో తల్లితండ్రులతో ముంబయి లోని గోర్గాన్ లోని " సి.ఐ.బి.ఎ రీసెర్చ్ సెంటర్ " కాంపస్‌లో తిరుగుతున్నప్పుడు మార్గమద్యంలో ఇంజెక్ట్స్, పక్షులు, పూలు, ఒక్కోసారి నక్కలు, పాములు కనిపించేవి. ఈ వాతావరణం విదితా వైద్యకు సైన్స్ మీద ఆసక్తిని కలిగించింది. విదితా వైద్యా తల్లితండ్రుల నుండి బయాలజీ అంటే ఆరాధన పెంచుకున్నది. 70-80లలో ముంబయిలోని సిబా-జియాగీ రీసెర్చ్ కాంపస్‌లో తెలివైన అనికితభావంతో పనిచేసే ప్రాథమిక పరిశోధకుల కొరకు ఒక క్రిటికల్ మాస్ కాత్యక్రమం ఏర్పాటు చేసిది. కాంపస్ సహజసౌందర్య వాతావరణం, పచ్చదనం, పాత ప్రపనపు బంగళాలు తరువాత అక్కడ సహాధ్యాయులతో జరిపిన సైంటిఫిక్ చర్చలు ఆమెను ఎంగానో ప్రభావితం చేసాయి.
యు.ఎస్ లో డిగ్రీ కాలేజి పూర్తిచేసిన తరువాత రిసెర్చ్ చేయాలంటే క్వాలిఫైయుంగ్ ఎగ్జాం వ్రాయాలి. అందులో విజయవంతంగా ఉతీర్ణత సాధిస్తేనే రీసెర్చ్ చేయడానికి అవకాశం లభిస్తుంది.
ఆమెకు క్వాలిఫైయింగ్ ఎగ్జాంస్ నిర్వహణలో ప్రొఫెసర్ ఆమీని కలుసుకునే అవకాశం లభించింది. ఆమెను చూసి విదితా వైద్య విజయవంతమైన మహిళాశాస్త్రవేత్త మార్గదర్శిగా, స్నేహితురాలిగా, తల్లిగా, భార్యగా ఎన్ని విభిన్న పాత్రలు పోషించాలో నేర్చుకున్నది. విదితా వైద్యకు యేల్ నగరంలో ఇలా విభిన్న బాధ్యతలను సమర్ధాంతంగా పోషిస్తున్న పలువురు మహిళను చూసే అవకాశం లభించింది. ఆమెకు జీవితంలో విభిన్న బాధ్యతలు వహించడానికి యేల్ అనుభవం ఒక పాఠం అయింది. క్వాలిఫైయుంగ్ ఎగ్జాంలో ఉత్తీర్ణత సాధించిన తరువాత
విదితా వైద్యా స్కూలు చదువు ముగించిన తరువాత మెడికల్ స్కూలులో చేరే అవకాశం వచ్చినా ఆమె ముంబయిలోని " క్సేవియర్ కాలేజి "లో లైఫ్ సైన్సు ప్రధానాంశంగా డిగ్రీ చదువును ఎంచుకున్నది. క్సేవియర్ కాలేజి అధ్యాపకులు విద్యార్థులు సమస్యలు పరిష్కరించడానికి, ప్రయోగాలు చేయడానికి అలాగే బేసిక్ లైఫ్ సైన్స్ ను సరదాగా అధ్యయనం చేయడామినికి అవసరమైన సహకారం అందించారు. ఒకసారి వేసవి శలవులలో ఆమెకు అంకుల్ యు.ఎస్. లోని ఫిలడెల్ఫియాలో ఉన్న ప్రయోశాలలో అంకులుతో కలిసి పనిచేసే అవకాశం లభించింది.
విదితా వైద్యా చిన్న వయసులో యు.ఎస్.లో ఉన్న ఆమె అంకుల్ మాలిక్యూల్ బయాలజిస్ట్ డాక్టర్ అఖిల్ వైద్యా ఆయన తరవుగా విద్యా ఇంటికి వచ్చేవాడు. అలాగే
ఆయన చాలా పుస్తకాలను కూడా తీసుకువస్తూ ఉండేవాడు. ఆమె 13 సంవత్సరాల వయసులో ఉండగా రిచర్డ్ రెస్టక్ వ్రాసిన " ది బ్రెయిన్ " అనే పుస్తకాన్ని ఆమె అంకుల్ బహుమతిగా ఇచ్చాడు. ఆపుస్తకంలో చీమలు, ఈగలు ఒకదానితో ఒకటి ఎలా సంభాషించుకుంటాయి. పిల్లులు అవి నివసించిన గృహంతో ఎలా అనుబంధం ఏర్పరచుకుంటాయి. ఇంకా ఇలాంటి అనేక ప్రశ్నలకు సమాధానం ఇచ్చింది. తరువాత ఆమె దృఢంగా న్యూరోసైన్స్‌ను తన కేరీర్‌గా ఎంచుకున్నది.
ఆమె ఇంటర్ మీడియట్ పూర్యిచేసిన తరువాత ఆమె ఇండియాను వదిలి 1992లో యు.ఎస్.లోని యేల్ నగరంలో ఉన్న న్యూరోసైన్సు అధ్యయనం చెయ్యడానికి ప్రయాణమయింది.
అక్కడ ఆమెకు ప్రొఫెసర్ రోనాల్డ్ డ్యూమన్ ఆమెకు సలహాదారుడుగా, మార్గదర్శిగా, శ్రేయోభిలాషిగా , టీచరుగా ఉన్నాడు. అప్పుడే ఆమెకు న్యూరో సైన్స్ అంటే అదనంగా మక్కువ ఏర్పడింది. అందులోనూ న్యూరాలజీ ఆఫ్ మూడ్ అంటే ప్రత్యేక ఆసక్తి ఏర్పడింది.
విదితా వైద్యా తల్లితండ్రులు డాక్టర్లు. ఆమె తండ్రి డాక్టర్ అశోక్ వైద్యా క్లినికల్ ఫార్మాసిస్ట్. ఆమె తల్లి రమా వైద్యా ప్రొడక్టివ్ ఎండోక్రినాలజిస్ట్. అమే తల్లితండ్రులు 70 సంవత్సరాల వయసులో కూడా వృత్తి మీద ఉన్న ఆరాధనతో అవిశ్రాంతంగా పనిచేసారు. ఆమె తాత ఆయన సోదరుడు ప్రఖ్యాతి కలిగిన గుజరాతీ నవలా రచయితలు, కవులు. కుటుంబ పరిస్థితులు విదితా వైద్యాను ప్రభావితం చేసాయి.
ఆయన 1-6-1958 తేదీన వేజెండ్ల, చేబ్రోలు మండలం, గుంటూరు జిల్లాలో జన్మించాడు. ఆయన తల్లిదండ్రులు - పార్వతమ్మ, ఐతమరాజు. ప్రాథమిక విద్య వేజెండ్లలో పూర్తిచేసి, ప్రాథమికోన్నత విద్య నారాకోడూరు, గుంటూరు జిల్లాలో జరిగింది. సంగంజాగర్లమూడి, గుంటూరు జిల్లాలో ఉన్నత పాఠశాల విద్యను అభ్యసించాడు. కాలేజీ చదువులనుహిందూ కళాశాల, గుంటూరు మధ్యకాలంలో పూర్తిచేశాడు.
స్నాతకోత్తర విద్య ఎం.ఎ. తెలుగు – నాగార్జున విశ్వవిద్యాలయం అనంతరం పి.హెచ్.డి. కూడా నాగార్జున విశ్వవిద్యాలయం లోనే అన్నమాచార్య సంకీర్తనముల లోని వర్ణనలు అనే అంశంపై పరిశోధించాడు.
డా. గుమ్మా సాంబశివరావు సాహిత్యలోకంలో సుపరిచితులయిన సమీక్షకుడు, కవి, రచయిత, ఉపన్యాసకుడు. 2013 సంవత్సరానికి గాను ఉత్తమ అధ్యాపకునిగా ఆంధ్ర ప్రదేశ్ రాష్ట్ర ప్రభుత్వం ఆయన్ను సన్మానించింది.
యార్లగడ్డలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది.
సమీప జూనియర్ కళాశాల వై.రామవరంలోను, ప్రభుత్వ ఆర్ట్స్ / సైన్స్ డిగ్రీ కళాశాల అడ్డతీగలలోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ కాకినాడలో ఉన్నాయి.
సమీప వృత్తి విద్యా శిక్షణ పాఠశాల, అనియత విద్యా కేంద్రం రంపచోడవరంలోను, దివ్యాంగుల ప్రత్యేక పాఠశాల కాకినాడ లోనూ ఉన్నాయి.
సమీప ప్రాథమిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. పశు వైద్యశాల గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
దీనికి ఐసోలాడెల్ డియావోలో అని ముద్దు పేరు. మొదటి ప్రపంచ యుద్ధ కాలంలో ఇది జైలుగా ఉపయోగించబడేది. 1997లో ఇక్కడ ఈ నేషనల్ పార్క్‌ని ఆరంభించారు. ఈ పార్కులో పర్యాటకులు గాడిదలతో ఫొటోలు తీసుకుంటారు. కారణం అవి అర్బినో అంటే తెల్లగాడిదలు. అసినారా అనే 52 చదరపు కిలోమీటర్ల విస్తీర్ణంలోని ఈ ద్వీపం నిండా తెల్ల గాడిదలు ఉంటాయి. ఇక్కడ మంచినీళ్లు తక్కువ కాబట్టి, చెట్లు కూడా తక్కువే.
కాగ్లియారీ: ఇది సార్డీనియా రాజధాని. జనాభా లక్షా ఏభై ఆరువేలు. ఇది ప్రాచీన పట్టణం. సాంస్కృతిక, విద్యా, రాజకీయ కళా కేంద్రమే కాక పారిశ్రామిక కేంద్రం కూడా. మెడిటరేయన్ సముద్రంలోని అతి పెద్ద నౌకాశ్రయం ఇక్కడే ఉంది. ఇక్కడి యూనివర్సిటీ ఆఫ్ కాగ్లియారీకి ఐరోపా, అమెరికా, జపాన్‌ల నించి విద్యార్థులు చదువుకోడానికి వస్తూంటారు. ఇక్కడి రోమ్ స్క్వేర్‌లో పర్యాటకులు షాపింగ్ చేసుకోవచ్చు. ఈ చారిత్రాత్మక ప్రాంతాన్ని యునెస్కో వరల్డ్ హెరిటేజ్ సైట్‌గా గుర్తించింది. యెనే్న స్క్వేర్ ఇలాంటి మరో సిటీ సెంటర్. ఈ నగరంలోని కాగ్లియారీ రాయల్ ప్యాలెస్ చూడదగ్గ మరో పర్యాటక ఆకర్షణ.
ఇది కాగ్లియారీ నగరంలోని ముఖ్యమైన ప్రాంతం. సిటీ సెంటర్‌లోగల ఇక్కడి కేజిల్ ఆఫ్ కాగ్లియారీ చూడదగ్గది. 13వ శతాబ్దంలో నిర్మించబడ్డ ఈ కోటలో నేడు ప్రభుత్వ కార్యాలయాలు పనిచేస్తున్నాయి. యూనివర్సిటీ ఆఫ్ కాగ్లియారీ హెడ్‌క్వార్టర్స్ కూడా ఇక్కడి పద్దెనిమిదో శతాబ్దపు ప్యాలెస్‌లో ఉంది. ఈ ప్యాలెస్‌కి వెళ్లే సన్నటి దారులు ప్రాచీన భవంతుల మధ్య చాలా అందంగా ఉంటాయి. ఇంకా ఈ ప్యాలెస్‌లో చర్చి, ఆర్కియలాజికల్ మ్యూజియం, నేషనల్ ఆర్ట్ గ్యాలరీలని చూడొచ్చు. ఈ ప్యాలెస్‌కి ఓ వైపు ఉన్న ప్యాలెస్ స్క్వేర్, మరోవైపు ఉన్న స్క్వేర్ లమర్‌మోరా రద్దీగా ఉండే పర్యాటక స్థలాలు. ఈ కోటలోని టవర్ ఆఫ్ ది ఎలిఫెంట్ ఈ ఊళ్లోని అతి ఎత్తయిన టవర్. 1307లో నిర్మించబడ్డ మూడు టవర్స్‌లో ఇదొకటి. మిగిలిన రెండూ లయన్ టవర్, ఈగిల్ టవర్. ఆయా జంతువుల విగ్రహాలు ఆ టవర్లకి ఉండటంవల్ల ఆ పేర్లు వచ్చాయి.
కేవ్ ఆన్ మన్నావూ: ఓ కొండలో ఏర్పడ్డ ఎనిమిది కిలోమీటర్ల పొడవుగల ఈ గుహకి గైడ్‌తో వెళ్లాలి. ఈ గుహలో అత్యంత ఎత్తు 153 మీటర్లు. అనేక గదులు కల ఈ గుహ పర్యాటక కేంద్రం. ఆర్కియలాజిస్ట్‌లు కనిపెట్టిన ఈ గుహలో 3 వేల ఏళ్ల క్రితంనాటి ప్రాచీన ఆలయాన్ని సందర్శించవచ్చు.
ఈ గుహలో ఓ చోట రివర్ ప్లాసిడో ప్రవహిస్తూంటుంది. ఇక్కడి గబ్బిలం జాతి ప్రపంచంలో మరెక్కడా ఉండదు. ఇలాగే మరొక గుహ కేవ్ ఆఫ్ శాన్‌జియోవన్నీ కూడా చూడదగ్గది.
మెడిటరేనియన్ సముద్రంలోని రెండవ పెద్ద ద్వీపం అయిన సార్డీనియా ఇటలీలో ఓ భాగం. 23821 చదరపు కిలోమీటర్ల విస్తీర్ణం గల ఈ ద్వీపంలో పర్యాటకులు చూడదగ్గ విశేషాలు అనేకం ఉన్నాయి. ఈ ద్వీపంలో 68% పర్వతాలే. కేవలం 18.5% మాత్రమే మైదాన భూమి. టునీషియాకి దగ్గరగా ఉండే సార్డీనియాలో
గ్రామంలో ప్రభుత్వ ప్రాథమిక పాఠశాల ఒకటి ఉంది.సమీప బాలబడి, ప్రాథమిక పాఠశాల విడపనకల్లోను, ప్రాథమికోన్నత పాఠశాల గడేకల్లోను, మాధ్యమిక పాఠశాల గడేకల్లోనూ ఉన్నాయి.సమీప జూనియర్ కళాశాల విదపనకల్లోను, ప్రభుత్వ ఆర్ట్స్ / సైన్స్ డిగ్రీ కళాశాల గుంతకల్లులోనూ ఉన్నాయి. సమీప వైద్య కళాశాల అనంతపురంలోను, పాలీటెక్నిక్‌ బళ్ళారిలోను, మేనేజిమెంటు కళాశాల గుత్తిలోనూ ఉన్నాయి.
సమీప వృత్తి విద్యా శిక్షణ పాఠశాల విదపనకల్లోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు అనంతపురంలోనూ ఉన్నాయి.
కదదరబెంచిలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది.
సెయింట్ జార్జెస్ హాల్: లైమ్ స్ట్రీట్‌లో, రైల్వేస్టేషన్ ఎదురుగా గల ఈ హాల్, 1854లో ప్రజల కోసం ప్రారంభించారు. పాలరాతి స్తంభాలలు, మొజాయిక్ నేల, పైన షాండ్లియర్స్ గల ఈ హాల్‌లో ఛార్లెస్ డికెన్స్ తను రాసింది చదివేవాడు. కచేరీలు చేయడానికి ఇది మంచి ప్రదేశం. సిటీ కోర్టులు కూడా ఇక్కడే ఉన్నాయి. జాక్ ది రిప్పర్‌గా భావించబడ్డ జేమ్స్ మేబ్రిక్ భార్య ఫ్లోరెన్స్ హత్యా నేరాన్ని ఇక్కడే విచారించారు. ఇది ప్రిన్స్ ఛార్లెస్‌కి ఇష్టమైన భవంతి. ఇక్కడ ట్రేడ్ షోలు, ఆభరణాల ఎగ్జిబిషన్స్ మొదలైనవి జరుగుతూంటాయి.
1978లో పూర్తయిన ఇది యూరప్‌లోని అతి పెద్ద ఆంగ్లికన్ కేథడ్రిల్. బాగా ఎతె్తైన దీని మీదకి మెట్లు లేదా ఎవిలేటర్స్ ఉపయోగించి ఎక్కవచ్చు. దీని పైనించి చూస్తే లివర్‌పూల్ నగరం మొత్తం కనిపిస్తుంది. దీని టవర్ ఎత్తు 660 అడుగులు.
వాకర్ ఆర్ట్ గ్యాలరీ: 13వ శతాబ్దం నించి నేటి దాకా గీయబడ్డ అనేక చిత్రాలని ఇక్కడ చూడొచ్చు. ఇంగ్లండ్‌లో లండన్ బయట అత్యధిక చిత్రాలు ఇక్కడే ఉన్నాయి. 1819లో విలియమ్ రోస్కోరుూ అనే అతను తన సేకరించిన 37 చిత్రాలతో దీన్ని ఆరంభించాడు. 1851కల్లా చాలా చిత్రాలు సేకరించబడ్డాయి. బ్రిటిష్ పార్లమెంట్ 1852లో ఒక చట్టం ద్వారా దీన్ని నేషనల్ మ్యూజియంగా గుర్తించింది. ఆ తర్వాత ఇది బాగా అభివృద్ధి చెందింది. రెంబ్రాంట్, టర్నర్, రోసెటీ, మిలాయిస్, హోల్‌బైన్ లాంటి ప్రముఖ చిత్రకారుల చిత్రాలు ఇక్కడ ఉన్నాయి.
బ్రిటన్‌లోని నాల్గవ పెద్ద నగరం అయిన లివర్‌పూల్ జనాభా 20 లక్షలు. 1207లో బరోగా ఆరంభమైన ఇది 1880లో నగరంగా గుర్తించబడింది. బ్రిటన్‌లోని అతి పెద్ద నౌకాశ్రయం ఇక్కడే ఉంది. నౌకాశ్రయం అభివృద్ధి చెందింది. స్కౌస్ అనే స్ట్యూ ఇక్కడ కనిపెట్టటంతో లివర్‌పూల్ పౌరులని ‘స్కౌసర్స్’ అంటారు. బీటిల్స్ నలుగురు ఇక్కడికి చెందినవారే. దీన్ని ‘వరల్డ్ కేపిటల్ సిటీ ఆఫ్ పాప్’ అని కూడా పిలుస్తారు. ఇక్కడి అనేక ప్రాంతాలకి యునెస్కో వరల్డ్ హెరిటేజ్ స్టేటస్‌ని ఇచ్చారు.
లివర్‌పూల్‌కి ఉత్తరాన గల సముద్రతీరం చక్కటి పిక్నిక్ స్పాట్‌గా మారింది. ఇక్కడ కృత్రిమంగా ఏర్పాటు చేసిన అడవిలో నడక దారిని ఏర్పాటు చేశారు. పిల్లలు దీన్ని బాగా ఎంజాయ్ చేస్తారు.
భారత స్వాతంత్ర్యోద్యమము లోనూ, తెలంగాణ సాయుధ పోరాటంలో పాల్గొన్నాడు. వందలాది ఎకరాల భూమిని పంచిపెట్టాడు. పదహారేండ్ల వయస్సులోనే 1938లో హైదరాబాద్‌లో జరిగిన సత్యాగ్రహంలో పాల్గొన్నాడు. దేశ నాయకులైన గాంధీ, నెహ్రూ ఉపన్యాసాల కోసం హైదరాబాద్ నుంచి ముంబై వరకు 18 రోజుల పాటు కాలినడక సాగించాడు. నిజాం నిరంకుశపాలన, కట్టు బానిసత్వం, వెట్టి చాకిరీలకు చలించి 1942లో కమ్యూనిస్టు ఉద్యమంలో చేరాడు. స్వామి రామానందతీర్థ పిలుపు మేరకు 1947లో వంద మంది దళ సభ్యులను చైతన్య పరచి సాయుధ పోరాట ఉద్యమాన్ని సాగించాడు. దొరల పెత్తంధార్ల బెదిరింపులకు లొంగకుండా ఊరూరా ఎర్రజెండాలను నాటి వెట్టి చాకిరికి వ్యతిరేఖంగా ఉద్యమించి, తొమ్మిది నెలల పదిహేను రోజుల జైలు జీవితం గడిపాడు.
ఆమోదరేఖ సకల విద్యాప్రవీణ. ఆమె వల్ల వాస్తవం తెలుసుకొని మంజరి సిగ్గు పడుతుంది. రాజకుమారి ఆమె వల్ల గానకళ నేర్చుకుంది. ఒకనాడు వారిద్దరు ఉద్యానవనంలో ఉండగా కుంభస్తని అనే చేటిక వచ్చి, చండయోగిని అనే యోగినిని చూడ్డానికి మంజరిని అంతఃపురానికి పిలుచుకొని పోతుంది. చండయోగిని క్షుద్ర మంత్రోపాసకురాలు. సామంతరాజకన్యలకు గురువు. మంజరి ఇద్వాంసురాలని ప్రసిద్ధి పొందినందున, ఆమెను వాదంలోనో మరే విధంగానో ఓడించడానికి చండయోగిని వచ్చింది. వారిద్దరికి వాదం జరుగుతుంది. చండయోగినితో ఆమోదరేఖ ఆమె గురువైన రాజయోగిని కూడ వాదించారు. చండయోగిని ఓడి పోతుంది.
ఒకనాడూ మంజరి ఆమోదరేఖలు ఉద్యానవనంలో ఉండగా, చండయోగిని నియమించిన ఒక రాక్షసుడు హరిణ రూపంలో వచ్చి వారిని తన కొమ్ముల సందులో ఇరికించుకొని ఆకాశానికి ఎగిసి పోతాడు. తపస్విను లిద్దరూ ఇలా మాట్లాడు కుంటుండగా, ఒక కాపాలిక వచ్చి, కలలో మంజరిని కలుసుకున్న మధుకర రాజపరమేశ్వరుడు విరహి అయి అరణ్యంలో తిరుగుతూ, ఆకాశంలో ఎగిరిపోతున్న హరిణాన్ని బాణంతో కొట్టాడని, హరిణ రూపంలో ఉన్న రాక్షసుడు నిజరూపంతో తాను అపహరించుకొని పోతున్న ఇద్దరిని ఒక ఇనుప పెట్టెలో బంధించి దాచి, మధుకరునితో పోరాడి మరణించాడని చెప్పింది. పెట్టె ఏమైందో మధుకరునికీ తెలీలేదు.
రాజకుమారి మంజరి నవయౌవనవతి అవుతుంది. ఆ సమయంలో శరీరంలో కలిగిన నూతనమైన మార్పులు ఆమెకు అర్థం కాలేదు. పొటమరించిన పాలిండ్లు మొదలయిన వాటిని ఆమె కంతులని భావించింది. మందు ఇప్పించమని తల్లి అయిన సంతానవల్లిని కోరుతుంది. ఆమె సిగ్గుతో తన కుమార్తెకు వాస్తవ విషయం చెప్పలేక పోయింది. తన పుట్టింటినుంచి మంజరి చెలికత్తె ఆమోదరేఖను రప్పించి, రాజకుమారికి ఆమె యౌవనం వివరించమని చెబుతుంది.
మధుకర చక్రవర్తి భార్య హేలావతి ఎదుట మంజరి ఆమోదరేఖ ఉన్న ఇనుప పెట్టె పడుతుంది. ఆమె ఆ పెట్టె తెరిపించి, దానిలో ఇద్దరు సుందరులు ఉండడం చూచి ఆశ్చర్య పడి వారిని అంతఃపురంలో రాజు కంట పడకుండా దాచింది. రాజు విచారంగా ఉండడానికి కారణమేమో ఆమెకు తెలియలేదు. ఈ విషయాన్ని కుంభస్తని అనే చేటి విదూషకునికి తెలుపుతుంది. విదూషకుడు రాజును కలిసినప్పుడు రాజు, తన చింతకు కారణం చెబుతాడు.
ఆమోదరేఖకు సంయమి అనే స్నేహితురాలు ఉంది. ఆమె స్నేహితురాలు సుమతి. విరిద్దరూ తపస్వినులు. వీరు ఆమోదరేఖా మంజరులకు వచ్చిన ఆపదను గురించి చర్చించుకుంటారు. ఆ ఆపద ఇది: మంజరి ఒక రాత్రి కలలో ఒక రాజచంద్రునితో రతి సుఖ మనుభవించి ఆ పారవశ్యంతో అతనిని గురించి ఆశువుగా పద్యాలు చెబుతుంది. అందుకు అందరూ కలత పడుతారు.
మంజరి వార్త తెలియక విలపిస్తున్న, అగ్నిప్రవేశం చేయనున్న రాజమాతకు కాపాలిక మాయతో ఒక మణిఘంటికను ఒక లేఖతో సహా అందజేస్తుంది. అవి రాజమాత చేతిలో పడుతాయి. మంజరి క్షేమంగా తిరిగి వస్తుందని, రాజయోగిని శాపంతో హండయోగిని పిచ్చిదై పోయిందని ఆ లేఖ వల్ల తెలిసింది. రాజమాత మనసు ఊరట చెందుతుంది.
ఇది ఒక తెలుగు నాటిక. దీనిని కోరాడ రామచంద్రశాస్త్రి గారు 1860 ప్రాంతంలో రచించారు. ని ఇతివృత్తం అపూర్వం. స్వకపోల కల్పితం. పురాణాదులనుంచి సంగ్రహించింది కాదు.
అన్యాయమైన పద్ధతిలో ఎవరైనా ఒకసారి తప్పించుకోవచ్చు. కానీ అక్కడితోనే ఆగిపోతే, అది వారి న్యాయమైన గెలుపుగా చలామణీ అవుతుంది. అందుకే అన్యాయాన్ని మళ్లీ మళ్లీ ప్రశ్నించడం ద్వారానే న్యాయాన్ని గెలిపించుకోవచ్చు.
1942లో అంబేద్కర్ చేసిన ఆంధ్రప్రదేశ్ పర్యటన తర్వాత కుల వివక్ష కొంత బలహీనపడింది. ఏ సంఘ సంస్కరణ అయినా, ఉద్యమస్థాయిలో జరిగితే తప్ప ఆశించిన మార్పు జరగదన్నది నా భావన.
అన్యాయాన్ని ఎవరూ ధిక్కరించకపోతే, అదే పనిగా అన్యాయం చేసేవారికి అది న్యాయంగానే అనిపిస్తుంది. ఎవరో ఒకరు అది అన్యాయమని రుజువు చేయగలగిన నాడు, అన్యాయస్తులు తమ శక్తి సామర్థ్యాలను కోల్పోతారు.
గెలుపోటములను సమదృష్టితో చూసే శక్తినిస్తాయి. జీవితాన్నీ మరణాన్నీ సమదృష్టితో చూసే జ్ఞానాన్నిస్తాయి. ఏ సమస్యను అధిగమించడానికైనా, ఏ వ్యాధిని జయించడానికైనా ఆత్మవిశ్వాసాన్ని మించిన ఔషధం మరొకటి లేదనుకుంటాను.
తారకం న్యాయవాద పట్టా తీసుకుని 1966లో కాకినాడలో ప్రాక్టీస్ మొదలెట్టాడు. బోయి భీమన్న కూతురు విజయభారతిని 1968లో పెళ్ళి చేసుకున్నాడు. భార్య నిజామాబాదులో ఉద్యోగం చేస్తుండంతో, సంసారం నిజామాబాదుకు మార్చి అక్కడే ప్రాక్టీస్ మొదలెట్టాడు. నిజామాబాదులో 'అంబేద్కర్ యువజన సంఘం' స్థాపించారు. బీసీని అధ్యక్షుడిగా, ఎస్సీని కార్యదర్శిగా పెట్టడం ద్వారా ఆ కొత్త ఒరవడికి శ్రీకారం చుట్టాడు. 1975లో అత్యవసర పరిస్థితి విధించినప్పుడు నిజామాబాద్‌లో అరెస్టు అయ్యాడు. 1979 నుంచి హైదరాబాద్‌లో ఉంటూ హైకోర్టులో ప్రాక్టీసు చేస్తూ అనేక దళిత సమస్యలపై పోరాడాడు. కారంచేడు సంఘటన తర్వాత హైకోర్టులో న్యాయవాద పదవి రాజీనామా చేసి కత్తి పద్మారావుతో పాటు కారంచేడు శిబిరంలో నిరసన దీక్ష చేశాడు.
తారకం తూర్పు గోదావరి జిల్లా, కాట్రేనికోన మండలం, కందికుప్ప గ్రామంలో జన్మించాడు. ఈయన తాత గోవిందదాసు తత్వాలు పాడుతూ ఆధ్యాత్మిక ప్రసంగాలు చేసేవాడు. ఆయనకు వేల మంది శిష్యులు ఉండేవారు. ఈయన తండ్రి బొజ్జా అప్పలస్వామి వృత్తి రీత్యా ఉపాధ్యాయుడు. 1952 నుంచి 1962 వరకు అమలాపురం శాసనసభ నియోజకవర్గం నుండి శాసనసభ సభ్యుడిగా ఉన్నారు. ఈయన తండ్రి కూడా రిపబ్లికన్ పార్టీ నాయకుడే.
పౌర హక్కుల ఉద్యమాల్లో ఎంతో క్రియాశీలంగా పాల్గొంటున్న తారకానికి రాజకీయ నాయకుడిగానే కాకుండా రచయితగా కూడా మంచి పేరుంది. ఈయన రచనల్లో పోలీసులు అరెస్టు చేస్తే, కులం-వర్గం, నది పుట్టిన గొంతుక, నేల నాగలి మూడెద్దులు, దళితులు-రాజ్యం ప్రముఖమైనవి.
చత్వారం అంటే చూపు మందగించడం. సాధారణంగా ఇది 40 సంవత్సరాల నుండి ఆరంభం ఔతుందని విశ్వసిస్తున్నారు. అయినప్పటికీ ఇది కొందరిలో ముందుగానూ కొందరిలో ఆలస్యంగానూ ఆరంభం ఔతుంది. అక్షరాలు స్పష్టంగా కనిపించక పోవడం, చదవలేక పోవడం, చిన్న అక్షరాలు చదవలేక పోవడం, సూది వంటి సన్నని ద్వారం కనిపించపోవడం వంటి సమస్యలు ఉంటాయి. క్రమంగా ఇది అధికమౌతూ ఉంటుంది. నేత్ర వైద్యుని సంప్రదించి ఈ సమస్యను అధిగమించవచ్చు. సాధారణంగా కంటికి దూరదృష్టికి హశ్వదృష్టికీ అవసరమైన కంటి అద్దాలను ధరించడం ద్వారా అధిగమించవచ్చు.
ఒకప్పుడు కంటిలో లెన్స్ అమరచడం ద్వారా కూడా ఈ వ్యాధిని సరిచేసే వారు. ఈ లెంస్ కంటి గ్రుడ్డు మీద అమర్చబడతాయి.
వీటిని వెలుపలికి తీసి రూజూ శుభ్రపరచి తిరిగి ధరించాలి. రాత్రివేళ వీటిని తీసి వాటికి ప్రత్యేకించిన సొల్యూషన్‌లో భద్రరపరచాలి.
ఆధునిక వైద్యవిధానంలో కంటి అద్దాలు అవసరం లేకుండా కంటిలో లెన్స్ అమర్చడం ద్వారా సరి చేసుకోవచ్చు. ఇది అమర్చిన తరువాత కంటికి అద్దాలు ధరించవలసిన అవసరం లేదు. ఇవి కంటి పాప మీద శాశ్వత విధానంలో అమర్చబడతాయి. వీటిని అమర్చిన తరువాత ఇతర సమస్యలు లేనియడల ఇవి సుదీర్ఘకాలం పనిచేస్తాయి. ఈ లెమ్స్ ధరించినప్పటికీ మిగిలిన కంటి వ్యాధులు రావడానికి అవకాశం ఉంది కనుక క్రమబద్ధమైన నేత్ర పరీక్షలు అవసరం.
అయినప్పటికీ ఇప్పుడు ఆధునిక చికిత్స ద్వారా దీనిని ఇంజక్షన్ లేకుండా చుక్కల మందును ఉపయోగించడం ద్వారా శస్త్ర చికిత్స చేస్తున్నారు. ఈ చికిత్స కొరకు ఇప్పుడు 2.5 మాత్రం కత్తిరించి శస్త్ర చికిత్స చేయబడుతుంది. ఇది కంటి పాప మీద చేయబడుతుంది కనుక త్వరితగతిలో స్వస్థత చేకురడానికి అవకాశం ఉంది. ఈ చికిత్స తరుచాత కొన్ని గంటల సమయంలో పేషంటును ఇంటికి పంపుతారు. క్రమబద్ధమైన వైద్యపర్యవేక్షణ అవసరం. శస్త్రచికిత్స తరువాత దాదాపు రెండు మాసాల కాలం మందులు, మాత్రలు తీసుకోవడం అవసరం. ఇదికు విదేశాలనుండి దిగుమతి చేసుకున్న వైవిద్యమైన కటకం వాడుతుంటారు. కనుక శస్త్ర చికిత్స తరువాత కంటికి అద్దాలను ధరించడం ఒక విధానం అయితే మరొక విధానంలో అద్దాలు ధరించవలసిన అవసరం లేకుండా కూడా శస్త్రచికిత్స చేయబడుతుంది. ఈ చికిత్స చేయించుకున్న 3 రోజుల తరువాత వంటచేయడం, గుడ్డలు ఉతకడం, టి.వి చూడడం , పత్రిక చదవడం , మోటర్ బైకు, కారు వంటి వాహనాలను నడుపవచ్చు వంటి సాధాణ పనులు చేయవచ్చు. ఈ చికిత్స తరువాత రెండవ రోజు వైద్యపర్యవేక్షణ తరువాత ముఖం కడగడం, స్నానం వంటివి చేయవచ్చు.
కంటిలో నీటి వత్తిడి అధికమైనప్పుడు కంటిలోని ఆఫ్టిక్ నరం దెబ్బ తింటుంది. ఇలా ఆఫ్టిక్ నరం దెబ్బతినడం గ్లాకోమా అని పిలువబడుతుంది.
కంటి వత్తిడి 20 కంటే అధికమైనప్పుడు ఈ వ్యాధి ఉండడానికి అవకాశాలు అధికం. కంటి వత్తిడి పరిశోధించడం ద్వారా వ్యాధినిర్దారణ చేయవచ్చు.
ఇది వంశపరంపర్యంగా వస్తుంది. తల్లి తండ్రులకు ఈ వ్యాధి ఉన్నప్పుడు పిల్లలలో 5% మందికి ఈ వ్యాఫ్హిరావడానికి అవకాశం ఉంది. సోదరులు లేక సోదరీలకు ఈ వ్యాధి ఉన్నయడల 9% మందికి ఈ వ్యాధిరావడానికి అవకాశం ఉంది.
చికిత్స ద్వార పోయిన దృష్టిని తిరిగి తీసుకురావడానికి వీలుకాదు. ఉన్నదృష్టిని మాత్రం కాపాడడానికి మాత్రమే అవకాశం ఉంది. దీనికి రాత్రివేళ మాత్రమే చుక్కల మందు వేయడంద్వారా సరిచేయవచ్చు. అలా చేయడానికి వీలుకాని యడల శస్త్రచికిత్స చేయవలసిన అవసరం ఉంది.